stanford-oval/wikipedia huggingface dataset:
ג'ורג'ה קושבוק
תקופת בוקרשט

בבוקרשט הוצג על ידי מאיורסקו בז'ונימאה, שם הקריא משיריו והוצעה לו משרה פקידותית במשרד החינוך והתרבות. הוא הופיע פעם נוספת בפני ז'ונימאה ואף פרסם מיצירותיו בשיחות ספרותיות, אך היחסים בינו ובין החוג היו קרירים, כנראה בגלל העמדות הפוליטיות השונות.
לאחר כמה שנים התפטר ממשרתו הפקידותית והצטרף לאגודת סופרים שחברו לצורך הוצאתה לאור של מקראה לתלמידי בית הספר. הוא המשיך לפרסם בכתבי עת שונים, ב-1893 מופיע כרך ראשון של שירים מפרי עטו, הוא עורך יחד עם יואן סלביץ' ויון לוקה קאראג'אלה את כתב העת Vatra (הקמין) וב-1895 נשא אישה, את אלנה ובאותה שנה נולד בנו היחיד, אלכסנדר.
קושבוק כמתרגם

לצד עבודתו כעורך, קושבוק עסק רבות בתרגום. הוא תרגם לרומנית את אינאיס של ורגיליוס, תרגום עבורו קיבל את פרס האקדמיה הרומנית. הוא המשיך בתרגום יצירות נוספות של ורגיליוס, אך תרגם גם את "דון קרלוס" של פרידריך שילר, את אודיסיאה של הומרוס ושקע לחלוטין בעבודה על תרגום הקומדיה האלוהית של דנטה אליגיירי, החשוב בתרגומיו. קושבוק תרגם תחילה מגרמנית, אך זה לא סיפק אותו וכדי לבצע תרגום טוב יותר של הקומדיה האלוהית למד איטלקית ואף נסע לשם כך לאיטליה.
מות בנו והקבלה לאקדמיה

אלכסנדרו קושבוק, בנו של ג'ורג'ה, נהרג בתאונת דרכים באוגוסט 1915. מות בנו השפיע מאוד על קושבוק, הוא הסתגר בביתו והפסיק לפרסם.
במאי 1916 הוצעה מועמדותו של קושבוק לאקדמיה הרומנית ובאסיפה, שנוהלה על ידי יאקוב נגרוצי, הוחלט ברוב של 4 קולות מתוך 6 לקבל אותו לשורות האקדמיה.
מותו ב-1918 צוין על ידי אישים דוגמת ניקולאיה יורגה וליביו רבריאנו.
יצירתו

השיר המפורסם ביותר של קושבוק הוא ‏!Noi vrem pământ (אנו רוצים קרקע!), שיר המבטא את חייו הקשים של האיכר הרומני ואת שאיפתו לבעלות על קרקע. לפני פרסום השיר הזה, המפורסמת ביצירות קושבוק הייתה Nunta Zamfirei (חתונת זמפירה), שיר רחב יריעה המתאר דרך אגב את מנהגי החתונה הרומנים.
הערות שוליים

↑  של הכנסייה הרומנית המאוחדת עם רומא, הידועה גם ככנייסה האוניאטית או הכנסייה הרומנית ה"יוונית-קתולית"
| --- | --- |
בקרת זהויות :  NLI: 987007313932405171  PLWABN: 9810584017805606  BIBSYS: 90749480  BnF: cb120640448 (data)  GND: 118670190  ISNI: 0000 0001 0871 8859  LCCN: n50018138  MusicBrainz: 0597caaa-c623-4e56-92e5-e8298dc3c73e  NKC: ola2002159022  NLG: 91823  NTA: 070404399  SUDOC: 028900332  VcBA: 495/274172  VIAF: 14792130   WorldCat (עם VIAF): 14792130 
פסל של ג'ורג'ה קושבוק בגן צ'ישמיג'יו, בבוקרשט
בול דואר רומני עם דיוקנו של ג'ורג'ה קושבוק
ג'סטין טילמן

| --- | --- |

 לידה:  2 בפברואר 1996 (בן 28) דטרויט, ארצות הברית 
 עמדה:  פאוור פורוורד
 גובה:  2.03
 מספר:  23
 דראפט:  לא נבחר, 2018
 קבוצות כשחקן
   2018-2019   2019   2019-2020   2020-2021   2021   2021   2021 - 2022   2022   2022   2022 - 2023   2023   2023 -:    וונז'ו דונגבו פרומי   ממפיס האסל   הפועל גלבוע גליל   דינמו סאסארי   בורסאספור   הפועל תל אביב   קולג' פארק סקייהוקס   ג'יגאנטס דה קרולינה  גרנד ראפידס גולד   ג'ג'יאנג גולדן בולס הפועל חיפה  א.א.ק. אתונה
 
ג'סטין טילמן (באנגלית: Justin Tillman נולד ב-2 בפברואר 1996) הוא כדורסלן אמריקאי, המשחק בעמדת הפאוור פורוורד מא.א.ק אתונה
קריירה

טילמן שיחק באוניברסיטת וירג'יניה שם העמיד ממוצעים של 18.9 נקודות, 9.9 ריבאונדים ואסיסט בממוצע למשחק.
לאחר שלא נבחר בדראפט 2018 חתם טילמן בוונז'ו דונגבו פרומי הקוראנית, שם רשם שיא קריירה של 46 נקודות בניצחון קבוצתו 74–89, בינואר של אותה עונה שוחרר טילמן מדונגבו פרומי וחתם בממפיס האסל מליגת הפיתוח של ה-NBA.
בקיץ 2019 עבר טילמן להפועל גלבוע גליל באותה עונה רשם טילמן 2 דאבל-דאבל, הראשון מול הפועל באר שבע והשני מול עירוני נס ציונה.
בקיץ 2020 חתם טילמן בדינמו סאסרי מליגת האלופות של פיב"א טילמן עזב את הקבוצה ועבר לבורסאספור מליגת העל הטורקית ואז ב-19 בפברואר חתם טילמן בהפועל תל אביב.
ב-2021 עבר טילמן לקולג' פארק סקייהוקס.
בדצמבר 2021 חתם באטלנטה הוקס לחוזה של 10 ימים
משנת 2022 משחק טילמן בקבוצת ג'יג'אנטס דה קרולינה בפורטו-ריקו.
בפברואר 2023 חתם טילמן בהפועל חיפה מליגת העל, במדי הקבוצה העמיד ממוצע של 19.3 נק' ו-6.8 כדורים חוזרים, ב-1 במאי 2023 הודיעה המועדון על שחרורו של השחקן לאחר שנפצע בידו וסיים את העונה.
הערות שוליים

↑  אקס הפועל ת"א וגלבוע/גליל חתם באטלנטה, באתר ערוץ הספורט, 25 בדצמבר 2021
↑  הפועל חיפה הודיעה על שחרורו של ג'סטין טילמן, באתר ONE‏, 1 במאי 2023
ערך זה הוא קצרמרבנושא כדורסלנים ובנושא אמריקאים. אתם מוזמנים לתרום לוויקיפדיה ו.
בקע פריגנו

| --- | --- |
אין תמונה חופשית
 מידע כללי
 סוג:  עמק ביקוע 
 נתונים ומידות
 אורך:  100 ק"מ 
 רוחב:  10 ק"מ 
 מיקום
 מיקום:  אזור הברית האנטארקטית 
 קואורדינטות:  73°43′00″S 83°49′00″W﻿ / ﻿73.716694444444°S 83.816694444444°W﻿ / -73.716694444444; -83.816694444444
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיבקע פריגנו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיבקע פריגנו
 
בקע פרגינו (באנגלית: Ferrigno Rift) הוא בקע עמוק וארוך המצוי מתחת לזרם הקרח פריגנו בארץ אלזוורת', שבאנטארקטיקה
.
עומקו של העמק 1.5 קילומטרים; רוחבו 10 קילומטרים; ואורכו למעלה מ-100 קילומטרים.
בשל גודלו, בקע זה מושווה לגרנד קניון שבארצות הברית.
היסטוריה > גילוי הבקע

הבקע התגלה באמצעות מכ"ם חודר קרח במהלך סקר של זרם הקרח שנערך בשנת 2010 על ידי צוות של הסקר האנטארקטי הבריטי בשיתוף עם אוניברסיטת אברדין שחקרו את השפעת התחממות כדור הארץ על זרם הקרח שנמדד באמצעות לוויין.
היסטוריה > מקור השם

הבקע נקרא על שמו של זרם הקרח אשר מתחתיו הוא נמצא.
שמו של זרם הקרח ניתן לו על ידי הוועדה המייעצת לשמות אנטארקטיים.
זרם הקרח נקרא על שמה של ג'יין ג'י. פריגנו (Jane G. Ferrigno) מהסקר הגאולוגי של ארצות הברית.
פריגנו הייתה המומחית במשך כמה עשרות שנים, החל משנות ה-70 ואילך, בשימוש בתצלומי לוויין לחקר קרחונים ולהכנת מפות, והייתה אחת מראשי הצוות מטעם הסקר הגאולוגי בהכנת מפות רדיומטריות של אנטארקטיקה.
לקריאה נוספת

• Andrea Mustain, , 07/25/2012 03:02 pm ET Updated Dec 06, 2017
• Joseph Cheek, , International Polar Foundation
הערות שוליים

1 2 3 4 5  ראו ב"לקריאה נוספת" במאמרו של Andrea Mustain.
ג'ים אדגר

ג'יימס אדגר (באנגלית: James Edgar;‏ ‏נולד ב־22 ביולי 1946) הוא פוליטיקאי אמריקאי, איש המפלגה הרפובליקנית, שכיהן כמושל אילינוי ה-38 בשנים 1991–1999. קודם לכן הוא כיהן כחבר בית הנבחרים של אילינוי בשנים 1976–1979 וכמזכיר המדינה של אילינוי בשנים 1981–1991. כמי שעדיין זוכה לאהדה, הוא הפתיע רבים לאחר שפרש מכהונה במשרות פוליטיות נבחרות לאחר תקופת כהונתו השנייה כמושל, בטענה שהבעיות הבריאותיות בליבו, מהן הוא סבל במהלך כהונתו כמושל, לא היו גורם להחלטתו לפרוש.
ראשית חייו

ג'ים אדגר נולד בעיירה ויניטה שבאוקלהומה. הוא גדל בצ'ארלסטון, אילינוי ולמד לתואר בוגר אוניברסיטה בהיסטוריה באוניברסיטת מזרח אילינוי, שם הוא היה נשיא מועצת הסטודנטים.
ראשית הקריירה הפוליטית

ב-1976 נבחר אדגר לבית הנבחרים של אילינוי מטעם המפלגה הרפובליקנית. ב-1978 הוא נבחר לתקופת כהונה נוספת.
באפריל 1979 התפטר אדגר מכהונתו בבית הנבחרים כדי לקבל על עצמו מינוי מהמושל ג'יימס תופסון כאיש הקשר שלו בבית הנבחרים. בראשית 1981, כאשר נבחר מזכיר המדינה של אילינוי, אלן דיקסון, לסנאט של ארצות הברית, מינה תומפסון את אדגר במקומו. בשנים 1982 ו-1986 הוא נבחר לכהונות נוספות בתפקיד בזכות עצמו וכיהן בו עד 1991.
מושל אילינוי

ב-1990 נבחר אדגר כמושל אילינוי וב-1994 הוא נבחר לכהונה שנייה כמושל.
במהלך תקופת כהונתו השנייה של אדגר, הזיקה בין בחירתו לכהונה זו לבין "מערכות הניהול של אילינוי" (Management Systems of Illinois) נחקרו בחקירה פדרלית. לגוף זה, שהיה התורם הגדול ביותר למסע הבחירות שלו, הוענק חוזה בעלות מוערכת של 20 מיליון דולר. אדגר לא הואשם מעולם בעבירה כלשהי, אך הוא נקרא להעיד פעמיים, פעם אחת בבית המשפט ופעם שנייה בעדות מצולמת, ובכך הוא היה המושל המכהן הראשון באילינוי לאחר 75 שנה שהעיד במשפט פלילי. בעדויות אלו, הוא עמד על כך שהתרומות הפוליטיות לא היוו שום גורם בהחלטה על קבלת חוזים מהמדינה. בתיק זה הורשעו מייקל מרטין, שהיה שותף במערכות הניהול של אילינוי, ורונלד לאודר, שהיה האחראי על הרווחה בממשלת המדינה ומאוחר יותר עבד במערכות הניהול של אילינוי.
עד 1981 מימנה מדינת אילינוי פנסיה צוברת על פי בחירת הסכום (as-you-go), ובכך שולמו הגמלאות בבוא הזמן על בסיס הכספים שהופרשו ממשכורות העובדים ומהרווחים עליהם ומימנו גם רזרבה לכיסוי תשלומים עתידיים. ב-1982 הופסקה שיטה זו בשל קשיים בתקציב המדינה. הפרשות המדינה נותרו אחידות בשנים 1982–1995 ובכך נוצר תת-מימון של תשלומי הגמלאות בהיקף של כ-20 מיליארד דולר. כדי לטפל בגרעון זה, העביר בית המחוקקים של אילינוי ב-1994 חוק, שעליו חתם אדגר כמושל, שקבע את הפרשות המדינה לפנסיות על 90 אחוזים מהחבויות, קבע את משך ההפרשות הללו ל-50 שנים עד 2045, והגדיר תשלומים רטרואקטיבית ל-15 שנה. המצב של תת-המימון של העתודות לגמלאות במשך 15 השנים הראשונות לא היה מבוסס מבחינה תקציבית, והיה הגורם המרכזי לפער גדול בין מחויבויות המדינה לשלם את הגמלאות לבין הכספים שהוקצו לכך. כמושל, אדגר חתם על החוק, ובשל כך נודעו הפנסיות בתחילה בכינוי "הגשר של אדגר" (Edgar Ramp).
לאחר כהונתו כמושל

אדגר הוא חבר של כבוד במכון לממשל וענייני ציבור של אוניברסיטת אילינוי באורבנה-שמפיין.
בפברואר 2008 הביע אדגר את תמיכתו במועמדותו של ג'ון מקיין לנשיאות ארצות הברית.
אדגר מונה כיושב ראש של כבוד לאירוע לציון מאה שנה להולדתו של רונלד רייגן בקולג' יוריקה שבאילינוי, המקום בו למד הנשיא רייגן המנוח. במסגרת פתיחת אירועי שנת המאה להולדתו של רייגן בינואר 2011, נשא אדגר נאום מפתח בארוחת הסיכום של הכנס האקדמי "רייגן והמערב התיכון" שהתקיים בקולג'. בספטמבר אותה שנה סייע אדגר להקדשת מרכז המחקר של רייגן על שם מארק ר. שנקמן בספריית הקולג'.
כיושב הראש לשעבר של הספרייה והמוזיאון הנשיאותיים על שם אברהם לינקולן (אנ'), הבטיח אדגר את מימון הגביע הנודד לתחרות הפוטבול השנתית על שם לינקולן, מסורת שהחלה ב-2012. גביע לינקולן מציין את הזיקה של קולג' נוקס וקולג יוריקה, שני מוסדות בהן נאם לינקולן, והוא מוענק לנבחרת הפוטבול המנצחת בכל פעם בה נבחרות הקולג'ים מתחרות זו בזו.
בבחירות לנשיאות של 2012 תמך אדגר במועמדותו של מיט רומני. בבחירות לנשיאות של 2016, כאשר נבחר דונלד טראמפ כמועמד הרפובליקנים, הכריז אדגר בפומבי שהוא לא יוכל להצביע עבורו. לאחר שטראמפ נבחר כמועמד הרפובליקנים בבחירות של 2020, יחד עם רפובליקנים מתונים אחרים באילינוי, הודיע אדגר על תמיכתו בג'ו ביידן. אדגר אמר לעיתון Journal Star מפאוריה, "אני מאוכזב מאוד. חווינו אנדרלמוסיה במשך ארבע שנים שלא הייתה צריכה להתרחש. אני מתכוון שתמיד תתרחש מהומה כלשהי, אך הוא האיץ אותה. הוא בריון. אתה לא יכול להאמין למה שהוא אומר, שכן הוא יעשה משהו אחר ביום המחרת. ... הוא טיפל בצורה קלוקלת בווירוס, אין שום ספק בכך. הוא המשיך לעורר את הפילוג בארץ, כאשר נשיא צריך לנסות לקרב את האנשים זה לזה. אני מתכוון שהרשימה ממשיכה עוד ועוד".
באביב 2016 אמר אדגר בפומבי שהוא מאמין שהמושל ברוס ראונר צריך לחתום על חוק התקציב של הדמוקרטים באילינוי ולתמוך בתוכניות הגמלאות שלהם. הוא דחף לחקיקתו של חוק הפנסיות כדי להציל סכום של 15 מיליארד דולר מ-1994. "יש לנו פצצת זמן במערכת הגמלאות שלנו שעמדה להתפוצץ בחלק הראשון של המאה ה-21", אמר אדגר לעיתון The State Journal Register ב-1994. "חקיקה זו נטרלה את פצצת הזמן הזו". בית המחוקקים העביר את הצעת החוק של אדגר פה אחד.
ביולי 2016 דווח בעיתון שיקגו סאן-טיימס שהחברה Illinois Financing Partners, שאדגר שימש כיושב הראש שלה, קיבלה אישור מהמדינה לשלם כספים לספקים של המדינה שהמתינו לתשלומם ממנה. בתמורה, החברה תהיה זכאית לקבל עמלות איחור כאשר המדינה תחזיר את התשלומים.
הערות שוליים

↑  "Our Campaigns - IL State House 053 Race - Nov 02, 1976".
↑  "Our Campaigns - IL State House 053 Race - Nov 07, 1978".
↑  "Our Campaigns - IL Governor - 1990
↑  "Our Campaigns - IL Governor - 1994
↑  Brown, Jeffrey R; Dye, Richard F (June 1, 2015). "Illinois Pensions in a Fiscal Context: A (Basket) Case Study" – via National Bureau of Economic Research.
1 2  Ted Dabrowski, THE EDGAR RAMP – THE ‘REFORM’ THAT UNLEASHED ILLINOIS’ PENSION CRISIS, Illinois Policy, OCTOBER 23, 2015.
↑  "Jim Edgar". Urbana, Illinois: University of Illinois: Institute of Government and Public Affairs. Archived from the original on August 3, 2012.
↑  Tackett, Michael (February 1, 2008). "Former Ill. Gov. Edgar endorses McCain". Chicago Tribune. Archived from the original on January 7, 2016.
↑  Chris Kaergard, Edgar dedicates Mark R. Shenkman Reagan Research Center, www.wickedlocal.com, Sep 26, 2011.
↑  "Lincoln Bowl". Pantagraph.com. September 2, 2013.
↑  "Edgar: GOP Campaign Has Gone On Too Long « CBS Chicago". Chicago.cbslocal.com. March 21, 2012.
↑  2016 BGA Springfield Luncheon: Candidates, Chaos And Consequences, BGA, September 27, 2016.
↑  McKinney, Dave. "Former Gov. Edgar And Other Moderate Illinois Republicans Say They'll Vote For Joe Biden". WBEZ, Aug. 24, 2020.
↑  Schoenburg, Bernard. "Former GOP Gov. Edgar says he'll vote for Biden". PJ Star, Aug. 24, 2020.
↑  Glennon, Mark (October 20, 2015). "Why Jim Edgar Has Zero Credibility on Illinois Budget, Pensions: It's Not Just the 'Edgar Ramp' – WP Original - Wirepoints".
↑  Fusco, Chris; Novak, Tim (July 2, 2016). "WATCHDOGS: Ex-Gov. Jim Edgar aims to cash in on state's cash woes". Chicago Sun-Times.
| --- | --- |
בקרת זהויות :  GND: 1190127172  ISNI: 0000 0000 2353 1622  LCCN: n81114864  NARA: 10568396  VIAF: 65333941   WorldCat (עם VIAF): 65333941 
אדגר עם הנשיא ביל קלינטון, 1993.
בקע כושל

חתך בבקע הכושל בהעתק ניו מדריד
בגאולוגיה, בקע כושל הוא שלוחה לא פעילה של צומת משולש, בקע שלא התפתח ליצירת אוקיינוס. המונח הלועזי לבקע כושל, Aulacogen, מקורו ביוונית: αυλάκι – תעלה, אפיק, תלם, והוצע לראשונה על ידי הגאולוג הרוסי ניקולאי שטסקי (Николай Сергеевич Шатский) בשנת 1946.
היווצרות

צומת משולש הוא בקע תלת-זרועי של קרום יבשתי המצוי מעל תימרת מעטפת, הנוצר כתוצאה מהתרוממות, מתיחה, והידקקות של הקרום המסתיימת בהיווצרות סדקים.
בשלבים מתקדמים של התפרקות היבשת מתחברות שתיים מן הזרועות הפעילות בצומת ליצירת עמק ביקוע – עמק צר וארוך הנוצר לאורך בקע, בעוד השלישית חדלה להתפשט והופכת לבקע כושל. הבקע הכושל הופך לגראבן – גוש סלע השקוע בין שני העתקים בתחומי היבשת.
דוגמאות לבקעים כושלים הם עמק הריין במערב אירופה, עמק הריו גראנדה בניו מקסיקו והעתק ניו מדריד במיזורי. האחרון הוא בקע כושל שנוצר בעת התפרקות יבשת-העל רודיניה. עדות למבני החולשה שלו ניכרת בסדרת רעידות האדמה העזות, המוערכות בעוצמה של 8.0 בסולם ריכטר, שהתרחשו בשנים 1811-1812.
התחדשות

הקרום בבקע כושל נותר חלש בשל הביקועים, ועשוי להיות פעיל מבחינה סייסמית וגעשית. פעילות זו עשויה לחדש את הביקוע ולהפוך את הבקע הכושל לבקע פעיל. התחדשות כזו חלה בגראבן אוטווה בקנדה, שנוצר לפני כ-565 מיליון שנים סמוך לשלהי הפרקמבריון או בתחילת הקמבריון, פעילותו נפסקה והוא הפך לגראבן והתחדשה במהלך התפרקות פנגיאה.
ראו גם

רעידות האדמה בניו מדריד (1811–1812)
גאולוגיה - מונחים
העתק
טקטוניקת הלוחות
הערות שוליים

↑  K Burke, Aulacogens and Continental Breakup, Annual Review of Earth and Planetary Sciences 5, 1977-05, עמ' 371–396 doi: 10.1146/annurev.ea.05.050177.002103
↑  Origin and development of the Ottawa Graben
↑  "הִתחַדְשׁוּת". Sunday, 22 October 2017
גראבן אוטווה
גאורגיה באירוויזיון למוזיקאים צעירים

| --- | --- |
 מדינה:  גאורגיה גאורגיה
 רשת שידור:  GPB
 השתתפות ראשונה:  אוסטריה וינה, 2012
 זכיות:  0
 השתתפויות:  1 (0 גמר)
 היעדרויות:  0
 אירוח האירוויזיון:  לא אירחה
 השתתפות אחרונה:  אוסטריה וינה, 2012
 
גאורגיה השתתפה בתחרות האירוויזיון למוזיקאים צעירים פעם אחת בלבד, ב-2012.
המבצעים והשירים שייצגו את גאורגיה באירוויזיון למוזיקאים צעירים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | כלי | יצירות | חצי גמר | גמר |
| --- | --- | --- | --- | --- | --- |
| 2012 | ליזי רמישווילי | צ'לו | 1) Largo by Veracini   2)Variations on One String by Paganini   3)Flight of the Bumblebee by Rimsky-Korsakov | - | לא עלתה לגמר |
ראו גם

האירוויזיון למוזיקאים צעירים
גאורגיה באירוויזיון
גאורגיה באירוויזיון הילדים
הערות שוליים

↑  "Country profile: Georgia". youngmusicians.tv. European Broadcasting Union. נבדק ב-18 באוקטובר 2014. {{cite web}}:  (עזרה)
ג'ון טלבוט, הרוזן השלישי משרוסברי

| --- | --- |
 לידה:  12 בדצמבר 1448 אנגליה, הממלכה המאוחדת 
 פטירה:  28 ביוני 1473 (בגיל 24) קובנטרי, הממלכה המאוחדת 
 מדינה:  ממלכת אנגליה 
 בן או בת זוג:  Lady Catherine Stafford (1467–?) 
 פרסים והוקרה
 מסדר הבירית 
 
סמל הבית של טלבוט
ג'ון טלבוט, הרוזן השלישי משרוסברי וווטרפורד, ברון פרניוול השמיני (באנגלית: John Talbot‏; 12 בדצמבר 1448 - 28 ביוני 1473), אביר מסדר הבירית ואציל אנגלי. בנו של ג'ון טלבוט, הרוזן השני משרוסברי ואליזבת באטלר. הוריה של אמו היו ג'יימס באטלר, הרוזן הרביעי מאורמונד וג'ואן ביוצ'מפ. ג'ואן הייתה בתו של ויליאם ביוצ'מפ, הברון הראשון מברגאווני (Bergavenny), נכדתו של ריצ'רד פיצאלן, הרוזן ה-11 מארונדל, ונינתו של ויליאם דה בוהון, הרוזן הראשון מנורת'האמפטון.
הוא ירש את אביו בתפקיד רוזן שרוסברי ב-10 ביולי 1460, ומונה לאביר זמן לא רב לאחר מכן. ב-1471 מונה לשופט בכיר בצפון ויילס. פעמיים מונה לעסוק בענייני יחסי אנגליה-סקוטלנד. טלבוט נישא לקתרין סטאפורד, בתו החמישית של האמפרי סטאפורד, הדוכס הראשון מבאקינגהאם ושל אן נוויל. נוויל הייתה בתו של רלף נוויל, הרוזן הראשון מווסטמורלנד ושל ג'ואן בופור, רוזנת ווסטמורלנד. לטלבוט ולסטאפורד היו שלושה ילדים:
ג'ורג' טלבוט, הרוזן הרביעי משרוסברי (בערך 1468 - 26 ביולי 1538).
תומאס טלבוט (נולד ב-1470).
אן טלבוט (נולדה ב-1472), נישאה לתומאס באטלר.
בנו ג'ורג' ירש אותו בתפקיד הרוזן כשהיה רק בן חמש.
| --- | --- |
בקרת זהויות :  LCCN: no2009071547  SNAC: w6j144t2  VIAF: 88489568   WorldCat (עם VIAF): 88489568 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ה רול

| --- | --- |

 לידה:  29 בפברואר 1976 (בן 48) הוליס, ארצות הברית 
 שם לידה:  Jeffrey Bruce Atkins 
 שם במה:  Ja Rule 
 מוקד פעילות:  קווינס, ניו יורק
 תקופת הפעילות:  מ-1994
 סוגה:  ראפ, היפ הופ
 שפה מועדפת:  אנגלית 
 חברת תקליטים:  דה אינק, דאף ג'אם
 ww38.jarule.com
 פרופיל ב-IMDb
 
ג'פרי אטקינס, הידוע יותר בשם הבמה שלו, ג'ה רול (באנגלית: Ja Rule; נולד ב-29 בפברואר 1976) הוא ראפר ושחקן קולנוע אמריקאי. ג'ה רול הוציא עד כה 7 אלבומים ומכר 20 מיליון עותקים בכל רחבי העולם.
חייו

ג'פרי אטקינס נולד בקווינס, ניו יורק. אמו וסבו השתייכו לכת "עדי יהווה" וכך חינכו גם אותו. כאשר אטקינס היה בן חמש, אחותו מתה מסיבוכים בדרכי הנשימה. בבית הספר היה מסתבך בתגרות והוא עבר בין מספר בתי ספר.
קריירה מוזיקלית

אטקינס החל את הקריירה המוזיקלית שלו בשנת 1994 בהרכב "Cash Money Click". את השם "ג'ה רול" קיבל מאחד מחבריו שהחל לכנות אותו כך בזמן שאחרים קראו לו "ג'ה".
הפריצה הגדולה שלו באה בעקבות השתתפותו בשיר הפסקול של הסרט "שעת שיא", בו שיחקו ג'קי צ'אן וכריס טאקר. ג'ה רול שר את השיר, "Can I Get A", יחד עם ג'יי זי והראפרית אמיל. השיר הצליח גם בזכות הקליפ שלו.
אלבום הבכורה שלו, "Venni Vetti Vecci" יצא בשנת 1999. מתוכו יצאו שלושה סינגלים: "Holla Holla",‏ "It's Murda" יחד עם ג'יי זי וDMX, ו-"Daddys Little Boy" עם האחים אייסלי. האלבום יצא דרך חברת תקליטים דה אינק, דרכה הוציא 5 אלבומים נוספים. זהו גם האלבום הראשון שיצא דרך חברת התקליטים החדשה שנולדה בהתחלה כלייבל של דאף ג'אם. האלבום הגיע למכירות של פלטינה תוך שנה.
מיד לאחר שיצא האלבום, אירב גאדי, המפיק של ג'ה רול והעומד בראש חברת התקליטים 'מורדר אינק', צירף אותו לג'יי זי ו-DMX בסיבוב ההופעות שלהם, תחת ההרכב "Murder Inc". המטרה הייתה לצרף את הראפר החדש לשני ראפרים גדולים ומפורסמים על מנת שיצבור קהל מעריצים גדול.
בקיץ 2000 יצא סינגל חדש יחד עם הזמרת כריסטינה מילאן: "Between You And Me". הסינגל נכלל באלבומו השני: "Rule 3:36" שיצא ב-10 באוקטובר באותה שנה. האלבום הגיע במהרה למקום הראשון במצעד הבילבורד ומכר פלטינה משולשת.
בשנת 2001 יצא אלבומו השלישי, "Pain Is Love". שלושה סינגלים יצאו מתוכו: "Livin It Up" עם קייס, "Im Real" עם ג'ניפר לופז, "Always On Time" עם אשנטי ו-"Down Ass Bitch".
בשנת 2002 יצא אלבומו הרביעי, "The Last Temptation". האלבום מכר 230,000 העתקים בשבוע הראשון שיצא ומכר פלטינה כפולה. באותו הזמן בערך התחיל הסכסוך בין ג'ה רול וחברי חברת התקליטים מורדר אינק בה הוא חתום עם הראפרים 50 סנט וג'י יוניט.
האלבום כלל את הסינגלים "Thug Lovin" עם בובי בראון, "Mesmerize" עם הזמרת אשנטי ו-"The Pledge" עם אשנטי ונאז.
בשנת 2003 הוציא את אלבומו החמישי, "Blood In My Eye". רוב שירי האלבום כללו השמצות על 50 סנט, ג'י יוניט, אמינם, באסטה ריימס וחברת אפטרמת' אנטרטיינטמנט, חברת התקליטים של ד"ר דרה, בה חתום ג'י יוניט. הלהיט הכי גדול מהאלבום הוא 'Clap Back'.
בשנת 2004 יצא האלבום "R.U.L.E" דרך חברות התקליטים דאף ג'אם ודה אינק ('מורדר אינק' שהחליפה את שמה). האלבום הצליח וג'ה רול הוציא שלושה סינגלים מתוכו: "Wonderful" עם אשנטי ואר קלי, "New York" עם ג'אדקיס ופאט ג'ו ו"Cought Up" עם לויד.
בקיץ 2009 אמור לצאת אלבומו השמיני "The Mirror Reloaded". האלבום, שהוקלט במהלך 2006–2007 והיה אמור להיקרא "The Mirror" היה אמור לצאת בנובמבר 2007, אך מועד יציאתו נדחה בעקבות כישלון שני הסינגלים שלו מתוכו, "Uh-Oh" ו-"Body", וכן בגלל בעיות חוקיות עם סימפולים באלבום. ג'ה רול החליט להקליט שירים חדשים לאלבום החדש ולקרוא לו בשם אחר. את רוב השירים מהאלבום המקורי ג'ה רול הוציא במיקסטייפ "Atkins Files Vol. 1" שהופץ חינם באינטרנט דרך הדף שלו במייספייס.
ג'ה מסוכסך עם שלל ראפרים ביניהם 50 סנט ואמינם בשל תקיפות הדדיות בשיריהם.
קריירה בקולנוע

פרק זה לוקה בחסר. אנא תרמו לוויקיפדיה ו.
ב-2002 שיחק בסרט "חצי מת" (באנגלית: "Half Past Dead") יחד עם סטיבן סיגל.
חיים אישיים

ביולי 2011 בית משפט דן אותו למאסר של למעלה משנתיים בבית הכלא הפדרלי, לאחר שהורשע בהעלמת מס.
בשנת 2017 הוגשו כנגד ג'ה רול עשרות תביעות שהגישו רוכשי כרטיסים ומשקיעים בפסטיבל פייר (Fyre) הכושל. כנגד שותפו ומארגן הפסטיבל, בילי מקפרלנד, הוגש כתב אישום בגין הונאה.
נשוי לעיישה מורי ולהם 3 ילדים.
דיסקוגרפיה

1999- Venni Vetti Vecci
2000- Rule 3:36
2001- Pain Is Love
2002- The Last Temptation
2003- Blood in My Eye
2004- R.U.L.E.
2005- Exodus (אלבום אוסף)
פילמוגרפיה

| שנה | סרט | דמות |
| --- | --- | --- |
| 2000 | Turn It Up | דייוויד "ג'ייג'" ויליאמס |
| 2001 | מהיר ועצבני | אדווין |
| 2002 | חצי מת | ניקולס פרייזר |
| 2003 | מת לצעוק 3 | הסוכן תומפסון |
| 2004 | The Cookout | בלינג בלינג |
| 2005 | Back in the Day | רג'י קופר |
| 2005 | מחלק 13 | סמיילי |
| 2007 | Furnace | טרנס |
| 2011 | אל תיעלם לי | פוסטר |
ג'נטלמנים מובחרים

| --- | --- |

כרזת הסרט בעברית
 מבוסס על:  The League of Extraordinary Gentlemen (קומיקס)
 בימוי:  סטיבן נורינגטון 
 הופק בידי:  שון קונרי   טרבור אלברט   ריק בנטר   מארק גורדון   דון מרפי   מייקל נלסון
 תסריט:  ג'יימס דייל רובינסון
 עריכה:  פול רובל 
 שחקנים ראשיים:  שון קונרי   נאסרודין שאה   טוני קוראן   ג'ייסון פלמינג   סטיוארט טאונסנד   שיין ווסט   ריצ'רד רוקסבורג
 מוזיקה:  טרבור ג'ונס 
 צילום:  דן לאוסטסן 
 מדינה:  ארצות הברית, גרמניה, הממלכה המאוחדת, צ'כיה 
 חברת הפקה:  פוקס המאה ה-20   Angry Films
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 11 ביולי 2003   ישראל 9 באוקטובר 2003
 משך הקרנה:  110 דקות
 שפת הסרט:  אנגלית 
 סוגה:  סרט גיבורי-על, סרט סטימפאנק, סרט פעולה, סרט פנטזיה, סרט מדע בדיוני, סרט היסטוריה אלטרנטיבית, סרט ערפדים, סרט פעולה מדע בדיוני, קרוסאובר, סרט הרפתקאות 
 תקציב:  78 מיליון דולר
 הכנסות:  179.2 מיליון דולר (13 בנובמבר 2003)
 הכנסות באתר מוג'ו:   leagueofextraordinarygentlemen
 דף הסרט ב־IMDb
 
ג'נטלמנים מובחרים (במקור: The League of Extraordinary Gentlemen) הוא סרט גיבורי-על אמריקאי משנת 2003 בכיכובו של שון קונרי המבוסס על סדרת קומיקס בשם "The League of Extraordinary Gentlemen", שנוצרה על ידי אלן מור. הסרט יצא לאקרנים בארצות הברית ב-11 ביולי 2003, ובישראל ב-9 באוקטובר 2003, הסרט הצליח כלכלית, אך נחשב לכישלון בעיני המבקרים.
עלילת הסרט, כמו עלילת סדרת הקומיקס, סובבת סביב קבוצת אנשים בעלי כוחות מיוחדים, שחוברת כדי למנוע פגיעה בעולם. הדמויות השונות לקוחות ממספר ספרים שנמצאים ברשות הציבור. דוקטור ג'קיל לקוח מ"המקרה המוזר של ד"ר ג'קיל ומר הייד", מינה הרקר לקוחה מ"דרקולה", דוריאן גריי לקוח מ"תמונתו של דוריאן גריי", עברו של סקינר, אדם בלתי נראה, מושפע בחלקו מ"האיש הבלתי נראה", קפטן נמו נלקח מ"20,000 מיל מתחת למים" ו"אי התעלומות", ואלן קווטרמיין נלקח מ"מכרות המלך שלמה" והמשכיו.
צוות שחקנים

שון קונרי - כאלן קווטרמיין
נאסרודין שאה - כקפטן נמו
טוני קוראן - כרודני סקינר, האיש הבלתי נראה
ג'ייסון פלמינג - כדוקטור ג'קיל ומר הייד
פיטה וילסון - כמינה הרקר
סטיוארט טאונסנד - כדוריאן גריי
שיין ווסט - כתום סויר
ריצ'רד רוקסבורו - פרופסור מוריארטי / "מ" / הפנטום, הנבל הראשי של הסרט.
טום גודמן-היל - סנדרסון ריד
דייוויד המינגס - נייגל